GiliGold/VAD_KnessetCorpus huggingface dataset:
ורדה רפפורט:  אני רוצה לברך את מיכל חברתי, שעומדת בראש היחידה לתיאום הממשלתי למניעת התנהגויות בסיכון
ורדה רפפורט:  אני גם מברכת את הדיון בוועדה החשובה הזאת
ורדה רפפורט:  אני נציגת שירות המבחן לנוער
ורדה רפפורט:  אני רוצה לומר כמה משפטים שמאוד חשוב לי לומר אותם
ורדה רפפורט:       לשירות המבחן מגיעים כל הנערים שנחקרו במשטרה על ביצוע עבירה פלילית
אלי אפללו: כמה ילדים בשנה?
ורדה רפפורט: מדובר על 14,500 קטינים שמופנים אל שירות המבחן לנוער
אלי אפללו: בשנה?
ורדה רפפורט: כן
אלי אפללו:  זה מספר לא הגיוני אפילו
אלי אפללו:  זה מספר מדהים, גדול מאוד
ורדה רפפורט: אכן
ורדה רפפורט:  אני רוצה להגיד שמצבם בכלל של בני הנוער הוא לא טוב
ורדה רפפורט:  בעקבות הקורונה מצבם הוחמר מצבם ולכן ביקשתי את רשות הדיבור כדי לומר כמה משפטים לגבי האוכלוסייה הזאת
ורדה רפפורט:       קודם כול, נערים עוברי חוק זה בעצם אוכלוסייה בקצה רצף הסיכון
ורדה רפפורט:  לצערי, כיום אין להם לובי וסנגור חברתי מספק בחברה
ורדה רפפורט:  היו שנים טובות יותר ובשנים האחרונות פחות ופחות רואים את המצוקה, את הקשיים שהם עוברים ואיזה המענים הניתנים להם
ורדה רפפורט:  מדובר בנערים שעל רקע משבר גיל ההתבגרות, מצבי חיים מורכבים, חוסר השגחה הורית, רקע של עוני, הם מגיעים להתנהגות ולמצבי סיכון ובעצם עוברים על החוק
אלי אפללו: יש לך איזה גרף של מגמה של אותם ילדים בסיכון, שמגיעים למספר של 14,500? האם אנחנו יודעים מה היה לפני שנה, שנתיים, שלוש או חמש, כדי לראות איזו מגמה וממה היא נובעת? את יכולה גם להעביר לנו אם אין לך כרגע
אלי אפללו:  חשוב לדעת מגמות וממה זה נובע
ורדה רפפורט: בהחלט, ככל שתבקשו ומה שתבקשו, נשמח להעביר
ורדה רפפורט:  בגלל משבר הקורונה הרבה מאוד מהם נשרו ממערכת החינוך, הם נמצאים במצבי סיכון גם עם אלכוהול וגם עם סמים
ורדה רפפורט:  גם הנושא של חקיקה ואי הפללה מאוד משפיע על בני הנוער
ורדה רפפורט:  לצערי אין מספיק מענים לטיפול בבני הנוער
ורדה רפפורט:       אני רוצה להגיד משהו שהוא מאוד לטיפול בבני הנוער האלה
ורדה רפפורט:  רובם לא יהיו עבריינים כשהם יגיעו לבגרות
ורדה רפפורט:  המצוקות והקושי זה על רקע משבר גיל ההתבגרות
ורדה רפפורט:  90% מהם לא יבצעו עבירות אם הם יקבלו את הטיפול ואת המענה המתאים
ורדה רפפורט:  לכן אני רואה את החשיבות העמוקה של התיאום של היחידה הממשלתית הזאת
ורדה רפפורט:  צריך לשלב ידיים וצריך כפר שלם
ורדה רפפורט:       אני רוצה לסיים בתקווה שהועלתה פה, על הקמת משרד ממשלתי לטיפול בילדים ונוער
ורדה רפפורט:  בעיניי זה יהיה פשוט כמעט חזון אחרית הימים
ורדה רפפורט:  הלוואי, כי אני חושבת שצריך להתייחס לאוכלוסיית ילדים ונוער באופן רחב, מערכתי של כל משרדי הממשלה
ורדה רפפורט:  זה בעצם העתיד שלנו
ורדה רפפורט:  תודה
אלי אפללו: תודה רבה, ורדה
שירן יחיא: אני פה בכמה כובעים
שירן יחיא:  אני מארגון ההורים הירושלמי, חברה בארגון ההורים הארצי, ממקימי מטה המאבק למען הילדים בגיל הרך
שירן יחיא:       אני שומעת פה את כל הדברים וזה מאוד יפה, אבל אחד הדברים שצריך לשים על השולחן זה ההורים
שירן יחיא:  בסוף, מי שנמצא הכי קרוב לילדים, מי שיכול לזהות את הסימנים הראשונים, מי שיכול לראות את הנורות האדומות, שיכול למנוע את הדברים, שיכול להוביל לטיפולים, זה בעצם ההורים
שירן יחיא:       אני חושבת שאין מספיק מודעות להורים
שירן יחיא:  אין מספיק נגישות של מידע מה לזהות ואיך לזהות
שירן יחיא:  למשל, איך אפשר לזהות אנורקסיה או בעיות חברתיות או התחלה של דיכאון? אפשר לזהות את זה לפני
שירן יחיא:  במידה והיה לנו פרסום ונגישות של מידע, ההורים היו יכולים לפעול בצעדים הראשונים ולא  לזהות את זה שכזה כבר אור אדום זועק
שירן יחיא:       אחד הדברים שההורים חוששים ממנו זה המון סטיגמות שיש לנו מהעבר
שירן יחיא:  ברגע שאתה מדווח אז עלולים לקחת לך את הילד, עלולים לקטלג אותו או להרחיק אותו
שירן יחיא:  יש הרבה מקרים שזה לא נכון
שירן יחיא:  אחד הדברים שאנחנו צריכים לעבוד עליו זה להנגיש את המידע להורים
שירן יחיא:  להדריך אותם מה השלבים
אלי אפללו: דברים חשובים מאוד
שירן יחיא: זה מאוד חשוב
אלי אפללו: מה שדיברנו קודם, החשיבות של פרסום המידע
אלי אפללו:  אם הילדים נמצאים ברשתות, ההורים לא תמיד נמצאים ברשתות לכן הנושא צריך לעבור בצורה שונה
נאוה כהן אביגדור: כל שבוע, כל יום רביעי בשמונה, נותנים הרצאה לכל הציבור ומפיצים אותה
אלי אפללו: מאוד חשוב ארגון ההורים, לערב את ארגון ההורים
שירן יחיא: אחד מהדברים שארגון ההורים עשה זה לצאת בכמה קמפיינים
שירן יחיא:  אלה סרטונים שבעצם מראים להורים איך אתה צריך להתמודד ואיך אתה צריך לגלות עירנות
שירן יחיא:  אם ראית סרטון שאחד מהילדים שלך הפיץ והוא לא טוב, האם תתעלם או לא תתעלם? אם אתה מזהה מצוקה או הפרעת אכילה, או אתה רואה שיש קשיים מסוימים, ההורים הם הכתובת הראשונה
שירן יחיא:       אני חושבת שהמידע והנגשת המידע ושיתוף הפעולה עם ההורים, יותר הידברות והוצאות הסטיגמות, הבנת השלבים והבנת ההשלכות על העתיד, יוכלו לסייע ואנחנו נוריד הרבה מכמות המקרים שנמצאים פה כי השלב הראשון יהיה מטופל
אלי אפללו:        תודה רבה לך, הערה מאוד נכונה
נעם וילדר: אני עורכת הדין מהמועצה לשלום הילד
נעם וילדר:       אני מברכת על הדיון החשוב הזה
נעם וילדר:  הוא חשוב מאוד וגם מרגש
נעם וילדר:  זה באמת מחדד, קודם כול, את הנחיצות בתיאום בין משרדי בנוגע לזכויות ילדים
נעם וילדר:  ילדים לא מוקמים באף משרד ובאף תוכנית משרדית
נעם וילדר:  נאוה הציגה כאן תוכנית יפה ומדהימה לתיאום בין משרדי בנושא מסוים
נעם וילדר:  באמת המטרה של היחידה היא לתאם המון נושאים שנוגעים לילדים
נעם וילדר:  אנחנו חושבים על הזכות לחינוך, זה לא רק משרד החינוך
נעם וילדר:  כאשר לילד יש מצב כלכלי קשה בבית, שמונע ממנו להגיע למערכת החינוך, אז משרד הרווחה צריך להיכנס
נעם וילדר:  כשהוא חווה קשיים נפשיים, אז לפעמים משרד הבריאות צריך להיכנס
נעם וילדר:  זאת דוגמה הכי קטנה ופשוטה למצב שבו כל המשרדים חייבים להיות בשיתוף פעולה בעזרה לילד
נעם וילדר:       המועצה באמת היתה שותפה להקמה של היחידה הזאת ואנחנו מאוד שמחים שהדיון הזה קורה
נעם וילדר:  צריך לציין גם שמיכל היא האדם הנכון במקום הנכון
נעם וילדר:       אני רוצה לומר כמה נקודות שלדעתנו צריכות להיות על סדר-היום של היחידה
נעם וילדר:  אחד, זה הנושא של בריאות הנפש
נעם וילדר:  דיברנו על זה קצת בדיון הקודם, על התוכנית הבין משרדית של משרד החינוך, משרד הבריאות ומשרד הרווחה
נעם וילדר:  יש שם כל מיני נושאים וכל מיני תוכניות שקשורות לכל המשרדים
נעם וילדר:  צריך לראות, קודם כל, שהתוכנית הזאת יוצאת לפועל, שהיא מתוקצבת ושכל המשרדים שמים את זה בראש סדר העדיפויות
נעם וילדר:  צריך לראות ללוות את התוכנית הזאת, לראות איך היא מיושמת בפועל
נעם וילדר:  יש כל מיני דברים קטנים שלא קשורים לתוכנית הלאומית, שקשורים לוועדת הנפש
אלי אפללו: דרך אגב, בוועדת הרווחה והעבודה, ממש לפני כשנה, היה דיון בנושא הזה אבל מגיל 18 ומעלה
אלי אפללו:  בדיון הזה ציינתי את הצורך, כיושב-ראש הוועדה גם לגילאים 18 ומטה וטוב מאוד שאת מעלה את זה
נעם וילדר: זה חשוב
נעם וילדר:       אני אתן דוגמה קטנה
נעם וילדר:  במוסדות הפוסט אישפוזיים נמצאים ילדים
נעם וילדר:  זה שייך למשרד הרווחה אבל תחתם יש בתי ספר ששייכים למשרד החינוך
נעם וילדר:  התיאום בין המשרדים לגבי היסעים, לגבי ועדות אפיון, כל הזמן יש שם קשיים
בת שבע פיק: בואי נתחיל שיהיה לזה את אותו קוד מספרי
נעם וילדר: ממש, ממש
נעם וילדר:  זה דורש שמשרד החינוך ומשרד הרווחה יישבו יחד עם יחידת התיאום ויוציאו נוהל
נעם וילדר:  זה נושא הכי איזוטרי אבל הוא משפיע על חייהם של המון ילדים
נעם וילדר:  צריך שישבו ויוציאו נוהל מסודר של כל המשרדים הנוגעים בדבר
נעם וילדר:  שיהיה פרוטוקול מסודר של עבודה
נעם וילדר:  זה דבר קטן וכל-כך חשוב
נעם וילדר:  אז נושא בריאות הנפש זה נושא אחד
נעם וילדר:       הנושא השני שמאוד מאוד חשוב לנו זה הנושא של שיתוף פעולה והעברת מידע בין רשויות שמטפלות בילדים בסיכון
נעם וילדר:  היתה ועדת ויטנר שהוקמה ב-2009 בעקבות הרצח של הילדה רוז פיזם
נעם וילדר:  ב-2010 הוגש הדוח ואת המסקנות העיקריות היתה שצריך לחוקק חוק שיגן על ילדים בסיכון באמצעות שיתוף פעולה אינטנסיבי בין הרשויות של העברת מידע
נעם וילדר:  הם אמרו בסופו של דבר, שאם טיפת חלב היתה בקשר עם קופת החולים, היו בקשר עם משרד החינוך, עם משרד הרווחה, עם המשטרה, אם הרשויות האלו היו מדברות, אולי היה ניתן למנוע את הרצח הזה ורצח של ילדים אחרים
נעם וילדר:  יש ילדים בסיכון שנופלים בין הכיסאות ואין תקשורת בין המשרדים
נעם וילדר:  אז קודם, יחידת התיאום יכולה להיות איזו גורם מתכלל
נעם וילדר:  ליצור מנגנון לשיתוף מידע, כמובן תוך שמירה על פרטיותם של הילדים ושל המשפחות
נעם וילדר:       אגב, הזכרת בדיון האחרון את החשיבות לקדם חקיקה
נעם וילדר:  אני חושבת שחקיקה כזאת שנוגעת להעברת מידע בין משרדים בנוגע לילדים בסיכון יכולה להיות משהו שהוועדה מקדמת
נעם וילדר:  בהחלט נושא מאוד חשוב
נעם וילדר:       הדבר האחרון, הנושא של חיזוק אנשי המקצוע שפועלים עבור ילדים
נעם וילדר:  ורד, המנכ"לית של המועצה דיברה על זה בקצרה בשבוע שעבר
נעם וילדר:  חסרים תקנים, יש אנשים שלא רוצים להגיע למקצועות הכל-כך חשובים האלה כי הם לא מספיק מתגמלים
נעם וילדר:  בסופו של דבר, אנחנו רוצים שהילדים שלנו יהיו בריאים ויהיו שלמים בגופם ובנפשם, אנחנו צריכים לחזק את הצוותים
עודד מזרחי: אני קצין במדור נוער
עודד מזרחי:  אני קצין במדור נוער
עודד מזרחי:  אני אחראי על הדרכה של כלל מערך הנוער במשטרת ישראל
עודד מזרחי:       אני רוצה לגעת בכמה דברים בקצרה בשביל לא להאריך
עודד מזרחי:  אנחנו מסתכלים יותר על ההיבט האכיפתי של העבירות שנעברות על-ידי הנערים
עודד מזרחי:  אנחנו חושבים שזה כמו מסלול של אוטובוס כשיש תחנות בדרך כאשר כל תחנה זה משרד ממשלה אחר שצריך לטפל
עודד מזרחי:  אנחנו בדרך-כלל התחנה האחרונה אליה מגיע הקטין, כשהוא כבר עובר את העבירה
עודד מזרחי:  אני אומר את זה כי מערך הנוער נבנה בצורה כזאת שהוא גם מטפל באכיפה, אבל הוא גם מטפל במניעה לפני כן
עודד מזרחי:       לאחרונה התחלנו לסייע לאותם קטינים שכבר עברו את העבירות, נשפטו חלקם, או שיש להם תיקים פתוחים
עודד מזרחי:       חברי דיבר על זה שנפתח תיק לקטין
עודד מזרחי:  חלק גדול מהעבירות של אותם קטינים, אנחנו משתדלים שלא לפתוח להם תיק פלילי אלא למצוא חלופת תיק פלילי שנקראת טיפול מותנה, תיק ט"מ
עודד מזרחי:  הוא לא מופיע בשום מאגר אלא אם כן הוא הולך להתגייס לטייס או לשיירת ואז רואים את זה, אבל למאגרי הצבא הוא לא רואה את התיק שפתוח
עודד מזרחי:       מפה אני רוצה להמשיך למה שאמרה ורדה על חוק אי ההפללה
עודד מזרחי:  ברגע שזה ייכנס לגבי קטינים, אני כמשטרה לא אוכל להפנות לטיפול את אותם אלה שמשתמשים כי אני לא אחקור אותם
עודד מזרחי:  פה אנחנו נמצאים באיזו בעיה
עודד מזרחי:  אני חושב שצריך לתת את הדעת לנושא הזה כי אנחנו מדברים על קטינים
עודד מזרחי:  אותו קטין הוא בעצם עוד לא פיתח את הנפש העבריינית ועדיין יש מקום לתקן את זה
עודד מזרחי:  אני חושב שאנחנו צריכים לפעול בכיוון הזה
עודד מזרחי:       לגבי חודש ההגנה על ילדים ברשת, עליו דיברה נאוה
עודד מזרחי:  אנחנו שותפים מלאים בנושא הזה בנוסף למה שהם עושים
עודד מזרחי:  הם עושים עבודה נפלאה
עודד מזרחי:  מערך הנוער בכלל המשטרה, כ-500 עובדי נוער, קצינים, שוטרים, חוקרים, בלשים ורכזי מודיעין, מעבירים הרצאות במהלך החודש הזה בכלל מוסדות החינוך לכלל הגילאים, כך שכולם נחשפים
עודד מזרחי:  כל הנערים והבוגרים יותר נחשפים למה שיש להם ולמי לפנות
אלי אפללו: ההורים שותפים לזה?
עודד מזרחי: ההורים לא שותפים לזה
עודד מזרחי:  הילדים מקבלים את הכול
אלי אפללו: יכול להיות שכדאי לעשות את ההרצאות יחד עם נציגות של הורים כדי שההורים ידעו מה קיים ברשת ואיך ניתן בעצם - - -
עודד מזרחי: יש לנו פרויקטים במניעה שעובדים מול הורים ומכניסים אותם לתוך המעגל הזה
עודד מזרחי:  זה לא בקנה מידה גדול כמו החודש הזה שמאופיין באלפי הרצאות
אלי אפללו: אני שמח, אני חושב שזה חשוב
נאוה כהן אביגדור: יש גם פרויקט של הרצאות במקומות העבודה, בדיוק כדי למצוא את ההורים במקומות העבודה
אלי אפללו: אמרה קודם נציגת ההורים שחשוב מאוד לשתף
אלי אפללו:  נניח שהילדים יודעים והם חשופים לנקודות האלה
אלי אפללו:  אבל יש ילדים שלמרות המודעות הם כן נכנסים לפינות מסוימות
אלי אפללו:  ההורים צריכים להבין, לראות ואולי גם לזהות משהו
אלי אפללו:  אם יהיו להם את הכלים אז הם יזהו את אותן נקודות
עודד מזרחי: אני רק זורק את זה פה באוויר
עודד מזרחי:  כדי להגיע לכמות כמה שיותר גדולה של אנשים, אני חושב שאנחנו יכולים להיעזר במדיה
עודד מזרחי:  אולי תקציב שייצבע לצורך זה, לעשות איזה סרטון או הרצאה
אלי אפללו: אני לא אומר איך
אלי אפללו:  על הדברים האלה צריך לחשוב יחד עם ההורים עצמם
אלי אפללו:  גם הם לקוח של אותן בעיות
אלי אפללו:  הלקוחות הם באמת הילדים ונוער אבל הבנו שגם בהיבט של ההורים הם חייבים להיות שותפים כי בסך-הכול הם הכי קרובים לאותם ילדים והם יכולים לזהות כל מיני תופעות שאולי ללא הדרכה לא היו יכולים לזהות
אייל מרילוס: אני ממועצת נוער ארצית
אייל מרילוס:       אתם מדברים פה הרבה על נוער
אייל מרילוס:  עד כמה אתם עובדים עם הנוער בעצם? כמה הנוער שותף איתכם ביצירת התכנים שמועברים לנוער שמנסה להיגמל או בתיאום משרדי? יש איתכם נוער או שאתם מנותקים מהם לגמרי
מיכה גולדמן: אני מניחה שאתה גם יודע על שיתוף הפעולה שיש לנו עם המועצה
מיכה גולדמן:  אמנם היא צריכה להתחזק אבל בהחלט יש את רן, את מרטין, היו אצלנו גם בכנס
מיכה גולדמן:  אנחנו בוודאי בשותפות ונמשיך
אייל מרילוס: יש צורך לערב נוער בהליכי חקיקה וזה בעצם איתכם
אייל מרילוס:  לגבי רישום פלילי בצבא, אבל אני מציע להקים את נערי רפול מחדש
אייל מרילוס:  נערים שיכול להיות שיש להם תיקים פליליים קשים אבל בצבא הם יכולים להסתדר מצוין
אייל מרילוס:  אלה אנשים שלא הסתדרו עם מסגרות, לא הסתדרו עם ההורים ועם השכונה
אייל מרילוס:  ברגע שתיקחו אותם לצבא או למשטרה, הם יכולים להפוך לרמטכ"לים הבאים
אייל מרילוס:  זה רעיון שאולי כדאי לשקול או משהו בסגנון
חוה לוי: צהרים טובים
חוה לוי:  תודה על ההזמנה, על הנושא ועל החשיבות שנתתם לעניין הזה בדיון
חוה לוי:  אני רק רוצה להתייחס בגלל שנאמרו כאן כמה דברים ואולי כדאי לדייק אותם כשירות לציבור, אפרופו למסר של נציגת ההורים
חוה לוי:       משרד הרווחה מפעיל הרבה מאוד שירותים לטובתם של ילדים נפגעים וילדים במצבי סיכון, אבל גם מתוך תפישה שרואה את המשפחה ככתובת העיקרית עבור הילדים, תהליכי עבודה עם המשפחה, שיקום משפחות, כאחת מהתפישות העיקריות שאנחנו פועלים על פיהן
חוה לוי:       אני מסכימה עם מה שאמרה נציגת ההורים
חוה לוי:  הרבה פעמים אנחנו נתפשים בציבור כגורם שאם יפנו אלינו אז יהיה לזה דווקא השלכות שליליות כלפי המשפחה
חוה לוי:  יש לנו משימה משותפת להילחם בדבר הזה וכן להעביר את המסר שבסופו של דבר התפקיד של כולנו יחד הוא לתת את המענה המותאם
חוה לוי:  אנחנו שותפים בהרבה מאוד תיאומים בין משרדיים, גם בתוכנית הלאומית למניעת אובדנות, גם במערך הלאומי 105, גם במרכזי הגנה שהמשרד הוא הגורם המפעיל באופן ישיר
חוה לוי:  זה גם שירות בין משרדי שמנסה לתת מענה לילדים נפגעי עבירות ואלימות
חוה לוי:  אנחנו באמת נמצאים בכל מקום
חוה לוי:  ברוב השירותים, גם אם אין איזה שולחן עגול ייעודי, נעשית עבודה בין משרדית די הדוקה עם משרד החינוך, עם המשטרה, עם משרד הבריאות, גם בתחום בריאות הנפש וגם בתחומים אחרים, על-מנת שנוכל לפתח ביחד מענים טובים יותר עבור ילדים
חוה לוי:       המשרד מטפל בעשרות אלפי ילדים בשנה
חוה לוי:  אנחנו עצמנו, כעובדים סוציאליים לחוק הנוער, מקבלים כ-60,000 דיווחים בשנה, שזה היקף פעילות מאוד גדול שמחייב באמת את הכפר כולו לתת מענים
חוה לוי:       דיברה קודם בת-שבע
חוה לוי:  עיקר העבודה היא ברשויות המקומיות
חוה לוי:  התפקיד שלנו זה לחזק את הרשות המקומית כדי לתת מענים, אבל גם שירותים שהמשרד מפתח בהתקשרות ישירה, גם שירותים חוץ ביתיים
חוה לוי:       נמצאת איתי כאן חברתי רונית צור
חוה לוי:  אני לא יודעת אם תספיק לדבר, אבל היא מנהלת שירות בשירותים החוץ ביתיים
חוה לוי:  באמת יש הרבה מאוד פיתוח של עוד ועוד תחומים כדי שנוכל לתת מענים טובים עבור ילדים
חוה לוי:  עשינו עכשיו חשיבה משותפת עם מיכל על דברים שנרצה לפתח ביחד
חוה לוי:  יש דברים שכבר התחלנו לעבוד עליהם יחד בתיאום הבין משרדי
חוה לוי:       בסופו של דבר, אני חושבת שאף אחד מאיתנו לא יצליח לבד
חוה לוי:  כן יש חשיבות שהקול הזה ימשיך ויהדהד מהוועדה החוצה, בעיקר לטובת ההבנה של הציבור שאנחנו רוצים לעשות טוב עבור ילדים
חוה לוי:  דיבר הקודם לי על הרמטכ"לים הבאים
חוה לוי:  אנחנו נשמח שיהיו רמטכ"לים, ושהם יהיו בכל מקום שיהיה בו טוב לילדים
חוה לוי:  בסוף זאת המשימה החשובה של כולנו כמדינה
אלי אפללו:       צמרת אביבי, בבקשה
צמרת אביבי: ׁ	 אני רוצה להתחבר למה שאמרה נציגת ההורים ולמסר החשוב שלה
צמרת אביבי:  אנחנו בשנים האחרונות עדים לעלייה מתמדת במספר בני הנוער שמאובחנים עם קשיים אישיים, רגשיים, לימודיים וחברתיים
צמרת אביבי:  זה יכול לנבוע מטראומות, הפרעות אכילה, אלימות, דחייה חברתית, הפרעות אישיות קשות וכל מיני דברים כאלה
צמרת אביבי:       אז בואו נדבר על הזכות של הילדים באמת להכיר עולם חבוי ולתת להם ביטוי למצוקות הנפשיות שלהם
צמרת אביבי:  להציף את המצוקות ולא לפחד להגיד, אני מתמודד עם קשיים נפשיים
צמרת אביבי:  זה באמת עולם חבוי עם סטיגמות רבות שאופפות ובושה שאופפת את העולם הזה
צמרת אביבי:  מערכת החינוך הפורמלית עדיין לא נתנה את הפוקוס הראוי לעולם מתמודדי הנפש
צמרת אביבי:  במקביל, אנחנו רואים את הגידול האסטרונומי אחרי הקורונה, עוד ועוד תלמידים שהם עם קשיים נפשיים כאלה ואחרים
צמרת אביבי:       העמותה שלנו שמה למטרה לשבור את חומות הבושה והסטיגמה
צמרת אביבי:  בימים האלה אנחנו בונים מודל חינוכי שמתמודדי נפש בתפקוד גבוה ייכנסו לתוך בתי הספר וינגישו באמת את המסרים
צמרת אביבי:  הם יראו שהם אנשים רגילים שמתמודדים עם קשיים ויכולים לנהל אורח חיים רגיל לצד הקושי הזה
צמרת אביבי:       בתכלול הזה יחד עם מיכל, אני מבקשת שבאמת אנחנו נגיע לדיונים בשולחנות עגולים כדי לתת גם את המבט הזה
אלי אפללו: אני חושב שהיה דיון מאוד מעניין וחשוב ואני רוצה לסכם
אלי אפללו:  אחד הנושאים שעלו כאן זה הנושא של שיתופי פעולה
אלי אפללו:  הוועדה קובעת כי שיתופי פעולה ושילוב ידיים הם מכפיל כוח ומודה ליחידת התיאום לזכויות ילדים ונוער בראשותה של עורכת דין מיכל גולד על פעילותה ועל פעילות כל היחידה
אלי אפללו:       כן, אני מאוד מבקש שיהיה תכלול וכמה שיותר תיאומים
אלי אפללו:  זה בעצם הכוח שלנו
אלי אפללו:  נאמר פה, לפעמים משרד הבריאות יודע על משהו ולא תמיד משרד החינוך יודע וילדים יכולים להיזרק חס וחלילה ליפול בין הכיסאות וחבל שנגרום לעוול כזה
אלי אפללו:  לכן התיאום מאוד חשוב
אלי אפללו:       הוועדה קוראת לשר המשפטים ולמזכירות הממשלה לפעול להקמת ועדת מנכ"לים לעניין זכויות ילדים ונוער, כפי שקבעה החלטת ממשלה 1652 שהקראנו פה בוועדה
אלי אפללו:       הוועדה קוראת ליחידת התיאום לשתף את נציגי השלטון המקומי ואת נציגות ההורים בפעילותם
אלי אפללו:  דיברנו על זה, אני חושב שזה מאוד חשוב
אלי אפללו:  זה גורם שיכול להשפיע רבות ולתת גם אינפוט לוועדה ולתיאום
אלי אפללו:       הוועדה קוראת ליושב-ראש הכנסת וליו"ר ועדת הכנסת לפעול לקביעת הוועדה המיוחדת לזכויות הילד בכנסת כוועדה קבועה, ועדה סטטוטורית של כנסת
אלי אפללו:  זה נושא חשוב
אלי אפללו:  לא צריך כל שנה מחדש לדון האם תהיה וועדה או לא תהיה וועדה
אלי אפללו:  הרציפות בוועדה היא מאוד מאוד חשובה כדי שלא נצטרך לקיים דיונים חוזרים כל פעם שנבחרת ממשלה או כנסת חדשה
אלי אפללו:       הוועדה קוראת לראש הממשלה ולמזכירות הממשלה לפעול להקמת משרד לילדים ונוער
אלי אפללו:  בהתחלה זה נשמע כאילו משהו מצחיק, אבל אם יש היום כל-כך הרבה שרים בנושאים שונים ומגוונים, אני כן חושב שוועדה כזאת שתתכלל את כל הנושאים ביחד על-ידי שר, זה דבר שהוא נדרש
אלי אפללו:  דרך אגב, הוא גם קיים במדינות אחרות
אלי אפללו:  אז זה לא לוקסוס
שירן יחיא: אפשר לקרוא לזה המשרד לדור העתיד
אלי אפללו: זה לא לוקסוס, זה משרד שהוא נדרש
אלי אפללו:  אף אחד לא יכול להגיד שהמשרד הזה לא נדרש
אלי אפללו:       כמובן, למועצה לגיל הרך ולשר החינוך, הוועדה קוראת להגיש את דוח המועצה כפי שמתחייב מחוק המועצה לגיל הרך שזה מגיל אפס עד שש
אלי אפללו:       הוועדה קוראת ליחידת התיאום לילדים ונוער ולמועצה לגיל הרך לפעול בתיאום ומבקשת לעדכן את הוועדה על שיתוף הפעולה בין שני הגורמים
אלי אפללו:       למרכזי לשלטון מקומי
אלי אפללו:  קודם כול, תודה על הנוכחות שלכם בוועדה
אלי אפללו:  הוועדה מבקשת לשתף את נציגות של מועצת התלמידים והנוער בוועדות תכנון ובנייה של הרשויות המקומיות
אלי אפללו:       המרכז לשלטון מקומי, תפנו את הבקשה הזאת באמצעותנו
בת שבע פיק: לא רק, בכל תחומי החיים
אלי אפללו: לא אמרתי רק
אלי אפללו:  מאחר והנושא שתכנון ובנייה עלה פה, זה בסדר
אלי אפללו:  אני מאוד אשמח שזה יהיה בכל תחומי החיים
אלי אפללו:  זה יכול להיות גם בהקמת בית ספר, התחדשות עירונית וגם בהקמת גן משחקים, גם זה בסדר
אלי אפללו:  בסך הכול, הרעיון הוא לשתף את הנוער, את הילדים ואת מועצת הילדים בקבלת החלטות ברשות המקומית
אלי אפללו:  אני חייב לומר לכם, זה מקום נכון לשתף בו פעולה
אלי אפללו:       אני מודה לכולם, הישיבה נעולה
אלי אפללו: צהריים טובים, אני שמח לפתוח את הישיבה בנושא הגנה על ילדים ברשת
אלי אפללו:  אני רוצה לומר לכם שעד שלא נכנסים לעובי הקורה לא מבינים מה קורה בתחום
אלי אפללו:  מה שעברנו בעשור האחרון – מהפיכת הטלפונים החכמים – זה פשוט גורם לנגישות בלתי-רגילה לרשת
אלי אפללו:  פעם, לפני עשור או שניים, היית צריך להיכנס למחשב או לטלוויזיה היום הדבר מתייתר בגלל הנגישות לרשת דרך הטלפון
אלי אפללו:  מדהים לראות עד כמה הנושא הזה פוגע וכמה זה עלול לפגוע מאוד בילדים
אלי אפללו:  האחריות היא עלינו ההורים וגם על כל המערכת שנלווית לכך – משרדי הממשלה והתלמידים עצמם שיכולים לפעול לא מעט
אלי אפללו:  נציגי המשרד לביטחון לאומי, יחידה 105, בבקשה
כהן אביגדור: (מלווה את דבריה בהצגת מצגת)     שלום רב, אני דוקטור נאוה כהן אביגדור, ראש האגף האזרחי במטה הלאומי להגנה על ילדים ברשת, יחידה 105, המשרד לביטחון לאומי
כהן אביגדור:  היה משמח ומרגש לראות שדיון שלם בוועדה זו מוקדש לחודש הלאומי להגנה על ילדים ברשת, זה לא דבר של מה בכך
כהן אביגדור:  זו השנה השלישית בה אנחנו מובילים את החודש הלאומי לציון נושא זה
כהן אביגדור:  למעשה, יש פה הרבה מאוד שותפים לנושא, שותפים לעשייה שלנו במהלך כל השנה ובעוצמה גדולה יותר בחודש הלאומי
כהן אביגדור:  אנחנו עובדים במהלך כל ימות השנה למעט יום הכיפורים שהוא היום היחיד שבו המוקד אינו פעיל, אבל אנחנו באמת עובדים מסביב לשעון
כהן אביגדור:  המטה הלאומי מובל על ידי המשרד לביטחון לאומי ויחידה 433 יחד עם משרדי החינוך, הבריאות, הרווחה והביטחון החברתי ומשרד המשפטים
כהן אביגדור:  יש פה נציגים של כל המשרדים האמורים
כהן אביגדור:  אנחנו עובדים ביחד ומייצגים מודל של שותפות אמיתית
כהן אביגדור:  השנה הגברנו את שיתוף הפעולה עם גורמים אזרחיים
כהן אביגדור:  יש חשיבה משותפת, בחרנו גם צבע לאומי, החלטנו להמשיך עם לוגו משותף
אלי אפללו: איך אתם מודדים את היקף הפעילות?
נאוה כהן אביגדור: אנחנו יודעים לאלו קהלי יעד הגענו ואתם תראו פה את ההיקפים
נאוה כהן אביגדור:  אנחנו יודעים למדוד את כמות בתי הספר והתלמידים, המשדרים המקוונים, כמות הקמפיינים במדיה – הנתון המדויק יהיה בידנו בסוף החודש
אלי אפללו: אני ראיתי שמספר הפניות השנתי מגיע לכדי 11,000 והייתה ירידה בשנה מסוימת
אלי אפללו:  מה זה אומר, זה שהייתה ירידה, לי זה לא אומר כלום
אלי אפללו:  האם יש יותר מודעות ולכן מתקשרים או שהתופעה פחותה ולכן מתקשרים פחות
נאוה כהן אביגדור: אני חושבת שאף אחד לא יכול להגיד דברים נחרצים
נאוה כהן אביגדור:  אפשר לנסות לנתח את הנתונים בזהירות
נאוה כהן אביגדור:  לפני שבועיים ציינו חמש שנות פעילות ליחידה 105
נאוה כהן אביגדור:  באופן טבעי, בשנה הראשונה היינו קצת מתחת לרדאר
נאוה כהן אביגדור:  התחלנו לפעול בפברואר 2018 והקמפיין הראשון היה בנובמבר
נאוה כהן אביגדור:  במהלך השנה הראשונה למדנו איך לעבוד נכון ואז יצאנו לציבור
נאוה כהן אביגדור:  סביר להניח שהנתון הזה משפיע על כמות הפניות
נאוה כהן אביגדור:  לאחר השנה הראשונה הייתה עלייה טבעית בכמות הפניות עקב תוכניות של הסברה והעלאת המודעות, לאחר מכן נכנסנו לתקופת הקורונה וזה שיבש את המעקב
נאוה כהן אביגדור:  בתקופת הקורונה ראינו שילדים משתפים ברשתות החברתיות את המצוקות והחרדות שהם חווים
נאוה כהן אביגדור:  ראינו ביטוי לכך גם בפניות ל-105
נאוה כהן אביגדור:  הרשת הייתה גם מקום של שיתוף וגם מקום של תמיכה
נאוה כהן אביגדור:       אי-אפשר להתעלם מהעובדה שככל שאנחנו ושאר הגופים פועלים יותר להעלאת המודעות יותר ויותר יודעים על 105
נאוה כהן אביגדור:  יש לנו עוד עבודה
נאוה כהן אביגדור:  מהסקרים שאנחנו עושים כמחצית מהציבור – בגירים וקטינים – יודעים על יחידה 105
נאוה כהן אביגדור:  כל פעילות הסברתית שלנו מקטינה את מספר האנשים שלא שמעו על היחידה
נאוה כהן אביגדור:  אני לא חושבת שכמות הפגיעות במרחב המקוון קטנה, אנחנו יודעים שיש תת-דיווח, אנחנו גם מבינים שיש הרבה מאוד סיבות לכך
נאוה כהן אביגדור:  אי-אפשר להתעלם מהעובדה שפעילויות המניעה וההסברה שאנחנו עושים מייצרות העלאת מודעות ויש פניות מצד מי שמזהה ששולחים אליו קישור חשוד או שיחה שבה גורם שלישי מבקש פרטים אישיים שאסור לבקש
נאוה כהן אביגדור:  גם בקרב הורים יש הבנה של חשיבות הזהירות והשמירה על הפרטיות
נאוה כהן אביגדור:  אנחנו עוד לא במקום שאפשר לומר שמיגרנו את האלימות ברשת, לצערי
אלי אפללו: אתם עוסקים גם באכיפה?
נאוה כהן אביגדור: נושא האכיפה מרוכז בידי נציגי היחידה שיושבים לידי
נאוה כהן אביגדור:  כדי לתת את התמונה הרחבה נרוץ על המצגת ואדבר בקצרה
נאוה כהן אביגדור:  מה שמלווה את הפעילות של כלל הגופים ששותפים לעניין הזה – הממשלתיים והאזרחיים – זה לוגו משותף בעברית, ערבית ואנגלית
נאוה כהן אביגדור:  הלוגו הזה אומר שיש לנו מסרים שמלווים את כל הפעילות כמו אחריות על המידע שאנחנו משתפים ומפיצים, שימוש בטוח וזהיר באתרים, היכרות עם הגדרות של מכשירים ועוד
נאוה כהן אביגדור:  יש דף מסרים לכל מי שפועל בתחום זה ויוצא לתקשורת כדי לתת לילדים ולהורים כלים
נאוה כהן אביגדור:  אנחנו רוצים להיות מאוד יישומיים ומעשיים בפעילות שלנו
נאוה כהן אביגדור:       הנה דוגמה לפעילות שעשינו השנה לראשונה
נאוה כהן אביגדור:  קיבלנו החלטה משותפת לבחור צבע לאומי, צבע כחול שילווה את כל הפעילות בחודש זה
נאוה כהן אביגדור:  הייתה פנייה של מרכז השלטון המקומי והרשות לביטחון קהילתי לכלל המנכ"לים וראשי הרשויות להאיר מבני ציבור בכחול כדי לתת נראות פיזית ולא רק טרמינולוגיה מילולית
נאוה כהן אביגדור:  בבית הנשיא נרתמו לעניין והאירו גם שם בכחול
נאוה כהן אביגדור:  כך גם בגשר המיתרים
נאוה כהן אביגדור:  זו הייתה התחלה שאנחנו מקווים להמשיך איתה הלאה
אסף אמיתי: אומר כמה מילים, אני אסף אמיתי, אני סגן מפקדת יחידה 105 וראש מפלג המודיעים ביחידה
אסף אמיתי:  זה החודש הלאומי כבר השנה השלישית שהוא בסימן שיתוף פעולה נרחב
אסף אמיתי:  כל שנה אנחנו למדים מחדש כמה גופים שנכנסים יכולים להשפיע ולהוות מכפילי כוח גם בתוך המשטרה וגם מחוצה לה
אסף אמיתי:  השנה צורפו עשרות רבות של שוטרים להרצאות לאחר שעברו הדרכות פרונטליות וגם מקוונות
אסף אמיתי:  שוטרים וקצינים מלהב ומאגף החקירות נפרשו בעשרות בתי ספר מול אלפי תלמידים והעבירו מצגות מותאמות
אסף אמיתי:  שיתופי הפעולה היו גם מחוץ למשטרה, למשל עם יחידת צור של השב"ס, גם הם שמעו הרצאות והעבירו מצגות וסדנאות
אלי אפללו: האם היו שיתופי פעולה עם מועצת התלמידים והנהגת ההורים?
אסף אמיתי: כן, שיתוף הפעולה איתם הוא לאורך כל השנה אבל בחודש הלאומי זה הרבה יותר ניכר
אסף אמיתי:  חייבים להודות למשרד החינוך שפתח את דלתות בתי הספר ונתן לנו להרצות בפני התלמידים
אסף אמיתי:  יש הרבה מאוד שוטרים שנכנסים לבתי הספר ומעבירים הרצאות, אם לא התמיכה של משרד החינוך זה לא היה קורה
נאוה כהן אביגדור: נרוץ עכשיו עם המצגת